&larr Die volle waarheid en niks anders as die waarheid oor regstellende aksie nie
Tussen Jerusalem en Athene &rarr
14 antwoorde op Nogmaals regstellende aksie
louisna het gesê op Oktober 12, 2009
Spot on Gerrit met die volgende: "Waarvoor ek pleit, is dus aksie wat werklik regstel, ekonomiese beleid wat regtig bemagtig, maatreëls wat regtig ons samelewing transformeer, in die plek van 'n simplistiese en skadelike vorm van rassediskriminasie wat as regstellende aksie, swart ekonomiese bemagtiging en transformasie verkoop word"
Hulle behoort jou Minister van Regstallende Aksie te maak.
HeavyHenry het gesê op Oktober 12, 2009
Weet jy, dis makliker om hieroor te praat as om dit te doen.
Dat iets gedoen moet word, is 'n gegewe vir enigiemand wat nog 'n paar breinselle oor het om mee te dink.
Wat nie helder is nie, is hoe.
Wat de moer moet mens doen, wat moet die beleid wees, dat die deursnee swarte opgehef word?
Dis helder duidelik dat jy nie die armes ryk kan maak deur die rykes arm te maak nie – so hoe doen mens hierdie goeie goed waarvan jy so mooi praat?
Ek maak darem in my inskrywing hierbo sekere voorstelle. 'n Beleid van meertaligheid op alle vlakke kan 'n enorme verskil maak. Dis een van die dinge wat gedoen kan word waarna Alexander in sy lesing ook verwys.
Baie netjiese ontleding van die situasie in die verlede. Maar het dit ook nie maar gegaan om diskriminasie teen die Afrikaner as sulks nie? Smuts se beleid voor 1948 om byvoorbeeld lede van die AB uit die staatsdiens te weer?
Gerrit, weer eens, dankie vir die pitkos wat jy op die tafel sit!
HeavyHenry het gesê op Oktober 13, 2009
So as ek jou nou reg verstaan stel jy iets voor soos om daarop aan te dring dat staatsposte sê 'n Afrikaans, Engels, Zulu en Xhosa taalvereiste dra, en dat dit dan daartoe sal lei dat die bree massa swartes 'n beter kans sal hê om hierdie poste te bekom, en daardeur opgehef word.
Dit kan werk, en sou waarskynlik ook lei na beter diens.
Al wat my hieraan sou pla is die syfers – ek dink nie daar is genoeg staatsposte om 'n beduidende verskil aan die haglike posisie van die bree massa te maak nie.
Ek voel ook nie lekker daaroor om so 'n skema te probeer uitbrei na die sakesektor toe nie – taalvaardigheid is nie van primere belang in die besigheids wereld nie.
Die basiese probleem is dat daar te veel mense is, en te veel van die mense is nie tot 'n voldoende vlak geskool nie. En dan, as gevolg van die verlede, is dieselfde ongeskoolde mense nog swart ook, wat die probleem 'n rassistiese kleur gee hier in ons land.
Al wat mens eintlik kan doen is om jou te be-ywer vir meer en beter onderwys, en om mense te probeer ooreed om nie op dieselfde trant aan te hou broei nie.
Dis 'n bietjie van 'n onbegonne taak
etiennevz het gesê op Oktober 13, 2009
Ene Charl-Pierre Naudé dink dit goed om my op 'n blog waarvan ek tevore nog nooit gehoor het nie (http://versindaba.co.za/2009/10/09/mundobabelas-delagoabaai-en-regstellende-aksie/#comment-32266), te wil vertel wat ek moet lees voordat ek aan die debat oor regstellende aksie kan deelneem. Nou ja, daar is 'n sekere soort poësie wat nie veel tussen-die-lyne-lees vra of bied nie, dus sal ek die pleër daarvan verskoon op grond van 'n gebrek aan oefening.
Hy vergoed egter daarvoor met hierdie juweel van 'n sin: "Die rassebewussyn van SA se swart en bruin mense het, sover ek weet, nooit deur die afgryslike fase gegaan waar dit 'n ander "ras" as "minderwaardig" getipeer het nie. Dáárdie mislukking is die "wit" mense s'n. As morele vergryp, kan jy nie laer sink as dit nie."
Ek dink egter nie Naudé gaan veel hond-haaraf met sy "morele" argument maak nie, omdat dit klink asof hy uit die FW de Klerk stigting ontsnap het, en grotendeels uit pas is met die menseregte diskoers waarbinne die vergrype van apartheid en die vergrype van vandag meer omvattend en (veral) los van die kultuur van die Afrikaner bedink kan word.
Mens wonder so terloops wat Neville Alexander en Moeletsi Mbeki, synde lede van die swart elite, daarvan sal maak as hulle verneem dat hulle hulle tans in 'n morele hiatus bevind. Naudé moet self besluit of dié soort "othering" nie ook maar mank gaan aan die mindere "waardering" van ander wat in apartheid hoogty gevier het nie. 'n Fase, né.
Indien dit wat in RA beoog word werklik iets van waarde is, en die debat daaroor regtig 'n impak ten goede daarop wil hê, word meer vereis as die soort intellektuele kitsch wat soms vir poësie deurgaan. Dit vereis dat mens maar self die nuansering en problematisering pleeg wat jy besef jou opgafie nodig het.
Maar om dit te kan doen, moet jy die digterlike vryheid en romantisering, waarvan die uiteensitting van die Afrikaner se poging tot RA deurspek is, laat vaar. Om net een voorbeeld te noem, is dit asof daar geen Broederbond (God bless their souls) was nie, geen monopolistiese staatsindustriee, staatskontrakte vir Afrikaners, Volkskas, regstellende aanstellings op die regsbank en in die owerheidsweë, herverdeling deur die beproefde strategie van belastings, gesteun deur die ewe beproefde strategie van goedkoop arbeid, asof daar niks hiervan was nie. In werklikheid was daar in sy RA bitter min sprake van "by the Afrikaner, from the Afrikaner, for the Afrikaner", om 'n algemene maatstaf vir organisiteit aan te lê. Die primêre oorweging was "vir die Afrikaner".
Tot so ver, ene Charl-Pierre Naudé.
Ten slotte: Ek dink dis belangrik dat 'n behoorlike en omvattende debat oor RA gevoer moet word. Ek weet nie of 'n blogspasie die regte plek is daarvoor nie.
gerritbrand het gesê op Oktober 13, 2009
Dit het juis ook daaroor gegaan. Maw daar was twee vlakkie van benadeling: 1) wittes (wat wit Afrikaners insluit) se benadeling van swartes, en 2) wit Engelssprekendes se benadeling van wit Afrikaners. My punt is dat die regstelling van laasgenoemde nie eenvoudig gelykgestel kan word aan die instanthouding van eersgenoemde nie, al was die twee ten nouste met mekaar verweef. Uit eersgenoemde kan ons net leer dat dit nooit weer moet gebeur nie; uit laasgenoemde kan ons deels ook dit leer, maar ons kan ook dinge leer wat vandag positief benut kan word.
charlpn het gesê op Oktober 15, 2009
Dankie vir 'n baie informatiewe kommentaar, Gerrit. Ja, ek het maar 'n klip in die bos gegooi om te sien wat kop uitsteek. En ek dit liasseer in my leêr van goeie stukke.
Aan Etienne: Nou toe, nou weet jy ook van Versindaba. More oormore weet jy ook van verse … Om 'n gedig te kan lees is 'n goeie manier om enige iets te leer lees, ook die politiek.
etiennevz het gesê op Oktober 15, 2009
Uiteindelik: 'n praktiese nut vir poësie. Jy moet 'n tesis skryf.
etienne, ek probeer al die hele tyd op jou vorige kommentaar antwoord, maar dit wil net nie werk nie en die tegniese ouens weet nie hoekom nie. Miskien is wat ek daar wil skryf net te politiek inkorrek …
Aan Etienne: Dis jammer daar is nie 'n praktiese nut vir japsnoete nie. Dan kon ek die tesis gelos het vir jou om te skryf.
Mmm … nogal belowend. Twee happies en die lagie verssuiker het klaar verdwyn. Dalk kan jy nou ietsie begin leer van die politiek.
Nes die hoëpriesters van die IT-wêreld staan ek verstom voor hierdie transendente ingrype in die tegnologiese orde.